钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

度为己壬，作壬癸线，为赤道距等圈。次从丙甲上数
日轨高度分，如高三十度得子，作子丑线，即本时地
平上之太阳纬圈也。此线交壬癸距圈于卯，从卯向
甲丙地平引作酉卯辰垂线，取子丑纬圈上子午半
弦为度，从戊心抵酉卯辰，线上作斜线，得未戊，引至
圈界成未戊申线也。乙戊丁为东西线，未戊申为景
线，即或左或右，如本时刻与卯酉远近之数，成“未戊
乙角”，则得申戊丁对角。从景线上依法作角，得角傍
东西正线，其本日太阳宫度及北极出地之数，或暮
夜用星，说见本论。〈有一百法〉

《定北极出地度分》第二。

凡步日躔月离五星行度等，一切测验推算，皆以北
极出地之正度分。若仪器未精，测候未确，如《春秋分》
所测，午正日轨高差至一分，则以算太阳之经度，必
差二分半；推太阳之最高，必差一度有奇，即日躔行
度不能得其真率也。以此定冬、夏至时刻等无不忒
矣。故此法最宜详密，不容率尔以致谬误。

凡得日躔经度，或某星经度，以午正日轨高，或出入
地平之经度等率，可定北极出地度分，见本论，约有
五十法。今先具一本法，用象限仪，取北极附近一
星极高极低之数平分之，为北极出地度分。如用《句
陈》大星。〈西历为小熊尾第一〉冬至日酉时测得极低三十七度
强，卯时测之，得四十三度强，其差六度半之三度与
三十七并，得四十度强。是顺天府北极出地之数。
古法用表景或仪器测冬夏至两日轨高之差，折半
以减夏至高，得赤道高。以减象限，即北极高也。然人
目不在地，心在地面，故得数未确。